Emil Nolde

Emil Nolde eller Hans Emil Hansen (født 7. august 1867 i Nolde i Kreis Tondern i provinsen Schleswig-Holstein i Preussen i Keiserdømmet Tyskland, død 13. april 1956 i Seebüll i Schleswig-Holstein i Vest-Tyskland) var en dansk-tysk ekspresjonistisk kunstmaler fra Nordfrisland. Han er kjent for sine fargestrålende malerier og akvareller.

Liv og virke

Bakgrunn
Han ble født som  Hans Emil Hansen i 1867 i Nolde, en liten landsby nær Tønder, den gang i Tyskland men etter 1920 i Danmark. Senere tok han navnet på sitt fødested som efternavn. Hans far Niels Hansen var friser og snakket nordfrisisk; han kom fra en frisisk landsby ved Nibøl. Hans mor Charlotte, neé Hansen, snakket dansk. 

Nolde ble utdannet som treskjærer i Flensburg, 1884–1888, og studerte senere i Karlsruhe (1889) og sammen med Adolf Hölzel i Dachau i Bayern (1889).

Kunstner
Årene 1892–1898 var han lærer ved kunsthåndverkskolen i Sankt Gallen i Sveits, hvorpå han gikk over fra kunsthåndverk til maleri.

Ytterligere studier førte ham til i München, Paris og København. Hans danske kone var født Ada Vilstrup, og var skuespillerinneelev da de møttes i København 1900/01. Hun døde i 1946. Ekteparet bodde til å begynne med på øya Als om sommeren og i Berlin om vinteren, hvor de møtte andre tyske kunstnere. I disse år malte Nolde især religiøse motiver. 

Emil Nolde gikk omkring 1905 over fra impresjonisme til ekspresjonisme. Nolde var i årene 1906–07 medlem av kunstnergruppen Die Brücke (Broen). 

I årene 1913 og 1914 deltok Nolde og Ada sammen med to leger og en sykepleierske i en tysk etnografisk ekspedisjon til Ny Guinea. Reisen gikk over Sibir, Kina og Japan, og ekspedisjonen oppholdt seg et halvt år på Ny Guinea. 

Fra 1916 til 1926 bodde ekteparet Nolde i Ubjerg ved Tønder. Med grenseforskyvningen i 1920 ble Nolde dansk statsborger. Det forble han resten av livet. I 1926 flyttet de til Søbøl (på tysk Seebüll) i Nordfrisland i Sydslesvig, sør for den tidligere danske grense. 

Under den tyske nasjonalsosialismen i august 1934 signerte han «Kulturarbeidernes opprop» til støtte for bevegelsen. I 1934 ble han medlem av et av de forskjellige nasjonalsosialistiske partier i Nord-Slesvig, Nationalsozialistissche Arbeitsgruppn Nord-Schleswig (NSAN). De konkurrerende nasjonalsosialistiske partiene ble slått sammen til NSDAP-Nordschleswig (NSDAP-N) i 1935.

Nolde var også antisemittisk, noe som fremgår av de to første bind av hans selvbiografi, Das eigene Leben (1930) og Jahre der Kämpfe (1934), som skildrer årene fra  1867 til 1914. I originalutgavene av begge bind opptrer det en rekke nasjonalistiske, rasistiske og antisemittiske ytringer. Han polemiserte mot jødiske kunsthandlere som Paul Cassirer og malere som Max Liebermann. I mai 1933 meldte Nolde sin konkurrent Max Pechstein som formentlig jøde til en representant for propagandaministeriet. Selv om Pechstein derpå gjorde ham oppmerksom på at påstanden ikke var riktig, nektet Nolde å beriktige sitt utsagn for ministeriet. Sommeren 1933 arbeidet Nolde på en «Entjudungsplan» (avjødifiseringsplan), med en territorial løsning hvorved jødene skulle sendes annensteds hen. Denne planen ville han også fremlegge for Hitler. Allerede i 1911 hadde han skrevet til en av sine velgjørere at «malerjøder» var utbredt over det ganske land, «ganz wie die Schwammwucherung hier unter dem rotgestrichenen Boden unserer kleinen trauten Stube» (som hussoppen her under stuegulvet). Han var også av den oppfatning at jødenes makt ble undervurdert i Tyskland. 

Til tross for at han var parti-medlem, fant ikke Noldes kunst innpass i den nazistiske kunstkanon. Verkene hans ble betraktet som «entartet». Ialt  arbeider ble beslaglagt.  Han ble pålagt maleforbud i 1941. Nolde turde da ikke å male oljemalerier, fordi farvene kunne luktes. Istedenfor malte han i smug akvareller. De ble i ettertid omtalt som «de umalte bildene» hans, og han brukte dem som forbilder for oljemalerier som han skapte mange av etter krigen.

Nolde ble i 1952 utnevnt til den tyske ordenen Pour le Mérite für Wissenschaften und Künste.

Noldestiftelsen (Emil Nolde Stiftung) driver både Emil Noldemuseet i Seebüll og har eget hus i Berlin, med skiftende utstillinger. Våren 2008 ble en stor samling bilder fra Noldes reise til Asia vist i Berlin-lokalene.

Forfatteren Siegfried Lenz' bok Tysktime handler om Nolde og maleforbudet. Dikteren Claes Gill berører Noldes fordømmelse som «entarteter» kunstner i sitt tysksproglige dikt «An Emil Nolde» fra samlingen Fragment av et magisk liv (1939).

Litteratur 

 Ingried Brugger u. a. (Hrsg.): Emil Nolde und die Südsee. Mit Beiträgen von Ingried Brugger, Andreas Fluck, Christiane Lange u. a. Hirmer, München 2001, ISBN 3-7774-9220-5 (Katalog zur gleichnamigen Ausstellung im Kunstforum Bank Austria, Wien, 13. Dez. 2001–3. März 2002, und in der Kunsthalle der Hypo-Kulturstiftung, München, 23. März–26. Mai 2002).
 
 Uwe Danker: „Vorkämpfer des Deutschtums“ oder „Entarteter Künstler“ – Nachdenken über Emil Nolde in der NS-Zeit. In: Demokratische Geschichte. Jahrbuch für Schleswig-Holstein. Hrsg. Beirat für Geschichte der Gesellschaft für Politik und Bildung Schleswig-Holstein e. V. Band 14, 2001, , S. 149–188 (beirat-fuer-geschichte.de [PDF; 1,7 MB]).
 Bernhard Fulda: „Hinter jedem Busch lauert Verkennung und Neid“. Emil Noldes Reaktion auf den Sieg der Traditionalisten. In: Wolfgang Ruppert (Hrsg.): Künstler im Nationalsozialismus. Die „Deutsche Kunst“. Die Kunstpolitik und die Berliner Kunsthochschule. Böhlau, Köln 2015, ISBN 978-3-412-22429-5, S. 261–286.
 Florian Illies: Glosse. In: Die Zeit. Nr. 32/2008 (über Noldes Vertuschungen und die des Herausgebers des langjährigen Direktors der Noldestiftung in Seebüll, Martin Urban).
 Kirsten Jüngling: Emil Nolde. Die Farben sind meine Noten. Propyläen, Berlin 2013, ISBN 978-3-549-07404-6.
  (Letzte Änderung: 27. september 2010).
 Günter Kunert: Nordfriesland im Licht. Auf Emil Noldes Spuren. Mit einem Essay von Günter Kunert. Ellert & Richter Verlag, Hamburg 2010, ISBN 978-3-8319-0345-0.
 Ursula Merkel (Hrsg.): Nolde im Dialog 1905–1913. Quellen und Beiträge. Hirmer, München 2002, ISBN 3-7774-9550-6.
 Emil Nolde – Die Südseereise. DuMont 2008, ISBN 978-3-8321-9083-5 (Ausstellungskatalog).
 Manfred Reuther (Hrsg.): Emil Nolde. „Ungemalte Bilder“/Emil Nolde. „Unpainted Pictures“. DuMont, Köln 2009, ISBN 978-3-8321-9234-1.
 Christian Ring (Hrsg.): Emil Nolde. Die Südsee. The South Seas. DuMont, Köln 2017, ISBN 978-3-8321-9920-3 (Mit Fotos und Gemälden von der Südsee-Reise 1913–1914).
 Christian Saehrendt: „Die Brücke“ zwischen Staatskunst und Verfemung. Expressionistische Kunst als Politikum in der Weimarer Republik, im „Dritten Reich“ und im Kalten Krieg. Franz Steiner, Stuttgart 2005, ISBN 3-515-08614-5.
 Max Sauerlandt: Emil Nolde. Mit 100 Tafeln im Anhang. Verlag Kurt Wolff, München 1921.
 Katja Schneider (Hrsg.): Emil Nolde. Farben heiß und heilig. Publikation anlässlich der gleichnamigen Ausstellung im Kunstmuseum des Landes Sachsen-Anhalt vom 20. April bis 28. Juli 2013. Stiftung Moritzburg, Halle 2013, ISBN 978-3-86105-070-4.
 Aya Soika, Bernhard Fulda: Emil Nolde. Eine deutsche Legende – Der Künstler im Nationalsozialismus. Chronik und Dokumente. Mit Christian Rinck. Nationalgalerie Berlin, Nolde Stiftung Seebüll, Prestel, München 2019, ISBN 978-3-7913-5895-6.
 Martin Urban: E. Nolde. Landschaften. Aquarelle und Zeichnungen. DuMont, Köln 1969 (3., geänderte und erweiterte Auflage. Ebenda 2005, ISBN 3-8321-3298-8).
 Martin Urban: Emil Nolde. Werkverzeichnis der Gemälde. 2 Bände. Beck, München 1987 und 1990, ISBN 3-406-32538-6.
 Christian Ring, Hans-Joachim Throl: Emil Nolde – Junge Kunst 11, Klinkhardt & Biermann Verlag, 3. Auflage München 2018, ISBN 978-3-943616-61-3.

Referanser

Eksterne lenker 
 
 Ekstasens farger

Personer fra Tønder kommune
Nolde, Emil
Nolde, Emil
Entartet
Tyskere fra andre verdenskrig
Personer tilknyttet det tredje rike
Antisemittisme
Pour le Mérite
Medlemmer av NSDAP (innmeldt 1933–1945)